جمهورباشقانی رجب طیب اردوغان تورکیه‌نین گوونلیک پروتوکولو استانداردلارینا دایر طلبلری یئرینه یئتیریلمه‌یینجه بیرلشمیش میللتلر تشکیلاتینین ۲۶.جی ایقلیم دییشیک‌لیگی کنفرانسینین گئچیریلدیگی اسکاتلندین گلاسگو شهرینه گئتمک‌دن واز گئچدیکلرینی بیلدیردی.
«بو، تکجه اؤز تهلوکسیزلیگیمیزله باغلی دئییلدی، بو، اؤلکه‌میزین اعتباری ایله باغلی بیر مسئله ایدی.
جمهورباشقانی اردوغان گ۲۰ لیدئرلر ذیروه توپلانتیسین‌دا ایشتیراک ائتمک اوچون گئتدیگی ایتالیانین باشکندی رم‌دان قاییدارکه‌ن اوچاقدا ژورنالیستلرین سواللارینی جاوابلاندیردی.
جمهورباشقانی اردوغان، (آمریکا جمهورباشقانیی جو بایدن ایله) اف-۱۶ ساواش اوچاقلارینین تداروکو ایله باغلی دانیشیقلار آپاردیقلارینی قید ائد‌رک،
"اونلاردان هئچ بیر منفی یاناشما گؤرمه‌دیم. ایلیشکیلری ایلگیلندیرن بو حساس قونونون نتیجه‌لنمه‌سینی اومود ائدیرم. افغانیستان، سوریه، لیبی و دوغو آغ دنیز ایله باغلی امکداشلیغیمیزدان علاوه، اقتصادی ایلیشکی‌لریمیزی ده داها گوجلو شکیل‌ده داوام ائتدیرمک قرارینا گلدیک" دئدی.
اردوغان، ترور هؤرگوتلرینه قارشی سرحد اؤته‌سی عملیاتا توخوناراق:
"طبیعی کی، ائدیلمه‌سی لازیم اولان‌دا ائدیلیر. بون‌دان گئرییه آددیم آتیلمیر. اگر بیزه قارشی پ‌کاکا/پ‌ی‌د/ی‌پ‌گ ترور هؤرگوتو وارسا، نه لازیم‌دیرسا ائده‌جییک. بوندا دا گذشته گئتمه‌یه‌جییک" ایفاده‌لرینی ایشلتدی.
اسکاتلنده نیه گئتمه‌دیگینی ده آچیقلایان اردوغان،
"گلاسگودا گئچیریله‌ن ایقلیم دییشیک‌لیگی قونولو لیدئرلر ذیروه‌سی اوچون طلب ائتدیگیمیز تهلوکه‌سیزلیک پروتوکولو استانداردلاریمیز وار ایدی. بو، بیزیم بوتون اولوسلارآراسی سفرلریمیزده همیشه بیزه و بوتون دیگر لیدئرلره تطبیق اولونان پروتوکول‌داکی ایستانداردلار ایدی. آنجاق بیزه سون آندا دئدیلر کی، بونلاری قارشیلاماق ممکن اولمادی. سونرادان رد ائدیله‌ن طلبیمیزده‌کی ایستانداردلارین باشقا بیر اؤلکه اوچون استثنایی اولاراق تامین ائدیلدیگینی اؤیرندیک" دئدی.
بونون دیپلوماسییه اویمادیغینی ایفاده ائد‌ن اردوغان:
"بونو قبول ائده‌بیلمزدیک. ایلگیلی بؤلمه‌لریمیز آچیق بیر دوروشلا دانیشیقلاری داوام ائتدیردیلر. ساغ اولسون اینگیلتره‌ باشباخانی بوریس جانسون دا پروسه ایله ماراقلاندی. اؤنجه پروبلئمینین حل اولوندوغونو بیلدیردی. آنجاق سونرا گئری قاییدیب اسکاتلند طرفینین سورون چبخارتدیغینی بیلدیردی. طلبلریمیز یئرینه یئتیریلمه‌یینجه گلاسگویا گئتمکدن واز کئچدیک. نتیجه‌ده بو، تکجه اؤز تهلوکسیزلیگیمیزله باغلی دئییل، هم ده اؤلکه‌میزین اعتبارییلا باغلی ایدی. بیز میللتیمیزین اعتبارینی قوروماقلا مسئولوق. هئچ بیر یئرده اؤلکه‌میزین اعتبارینا ضرر وورولماسینا ایجازه وئرمریک. داها عدالت‌لی بیر دونیانی آنجاق ائشیدلیکچی بیر یاناشیملا قورابیله‌جگیمیزی ده بئله‌جه بیر داها گؤرموش اولدوق" دئدی.
